Msanii wa muziki wa Bongo Fleva Barnaba Classic ameonekana katika viunga mbalimbali vya jiji la Dar es Salaam akijiachia na mpenzi wake mpya Ni muda mrefu kidogo umepita tangu bosi huyo wa lebo ya muziki ya High Table Sound kutokuonekana na mpenzi mpya na hivyo kwa sasa ndiyo ameamua kutulia kwa mwanmke huyo. Barnaba ameonekana baada ya kunaswa akiwa na mpenzi wake huyo katika usiku wa show ya Lulu Diva, na kusema kuwa mpenzi wake huyo hajui kuongea Kiswahili.  “Hajui Kiswahili, hawezi kuongea ana matatizo ya koromeo, ahsante sana”, amesema Barnaba. Mpenzi huyo wa Barnaba hajafahamika jina lake na wala hajulikani kama anatokea nchi gani mpaka sasa. Kabla ya mpenzi wake huyo mpya, Barnaba Classic aliwahi kuwa katika ndoa na Mke wake Mama Steve na kufanikiwa kupata mtoto mmoja wa kiume aitwaye Steve na waliachana miaka kadhaa iliyopita.